
డొడొమా: గర్భం ధరించిన విద్యార్థులను విద్యాలయాలకు రానివ్వద్దని ప్రభుత్వం జారీ చేసిన ఆదేశాలు విద్యార్థుల పాలిట శాపంగా మారాయి. పలు మహిళా సంఘాలు ఏకమై ప్రభుత్వంపై ఆందోళనకుదిగాయి. వివరాల్లోకి వెళితే టాంజానియా అధ్యక్షుడు జాన్ మగుఫులలీ ఇటీవల... గర్భవతులను పాఠశాలలు, కళాశాల్లలోకి రానివ్వద్దని ఆ దేశంలోని విద్యాలయాలకు ఆదేశాలు జారీచేశారు. దీంతో అక్కడి మహిళాలోకమంతా అధ్యక్షునిపై తిరుగుబాటును ప్రకటించింది. చివరికి దీనిపై ప్రజా ప్రయోజన వ్యాజ్యం కూడా దాఖలైంది. అధ్యక్షుడు మగుపులీ చేసిన వ్యాఖ్యలకు క్షమాపణ చెప్పాలని ఆఫ్రికాకు చెందిన ఒక మహిళా సంఘం డిమాండ్ చేసింది. దీనికితోడు చిన్న వయసులోనే వివాహం జరిగి, గర్భం ధరించి విద్యాలయాలకు వస్తున్నవారు అధ్యక్షుని నిర్ణయంతో ఆవేదనకు లోనయ్యారు. తమ భవిష్యత్ ఏమవుతుందోనని బెంగ పెట్టుకుంటున్నారు. అత్యంత పేద దేశాల్లో ఒకటైన టాంజానియాలో సరైన ఉపాధి మార్గాలు లేవు. దీంతో అక్కడి యువతులు చదువుకొని మంచి ఉద్యోగం సంపాదించాలని తాపత్రయ పడుతుంటారు. అయితే దేశాధ్యక్షుని ఆదేశాలు వారికి శాపంగా పరిణమించాయ. అన్ని దేశాల్లోనూ మహిళలు ముందంజ వేస్తుంటే ఇక్కడ అందుకు భిన్నంగా ఉందని వారు వాపోతున్నారు. ఈ ఆందోళనల నేపధ్యంలో అధ్యక్షుడు తిరిగి ఏం నిర్ణయం తీసుకుంటారో వేచిచూద్దాం.

dodoma: garbham dharinchina vidyaarthulanu vidyaalayaalaku raanivvaddani prabhutvam jaarii chesina aadesaalu vidyaarthula palita saapamgaa marai. palu mahila sanghaalu ekamai prabhutvampai aandolanakudigaayi. vivaraalloki velithe tanzania adhyakshudu jan magufulali iteevala... garbhavatulanu paatasaalalu, kalaasaallaloki raanivvaddani aa desamloni vidyaalayaalaku aadesaalu jaareechesaaru. deentho akkadi mahilaalokamantaa adhyakshunipai tirugubaatunu prakatinchindi. chivariki deenipai praja prayojana vyaajyam kuudaa daakhalaindi. adhyakshudu magupuli chesina vyaakhyalaku kshamaapana cheppaalani africacu chendina oka mahila sangham demand chesindi. deenikitodu chinna vayasulone vivaham jarigi, garbham dharinchi vidyaalayaalaku vastunnavaaru adhyakshuni nirnayamtho aavedanaku lonayyaru. tama bhavishyat emavutundonani benga pettukuntunnaaru. atyanta pedha deshaallo okataina tanjanialo saraina upaadhi maargaalu levu. deentho akkadi yuvatulu chaduvukoni manchi udyogam sampaadinchaalani taapatraya padutuntaaru. ayithe deshaadhyakshuni aadesaalu vaariki saapamgaa parinaminchaaya. anni deshaalloonuu mahilalu mundanja vestunte ikkada anduku bhinnamgaa undani vaaru vaapotunnaaru. ee aandolanala nepadhyamlo adhyakshudu tirigi yem nirnayam teesukuntaro vechichuddam.